
51887 7 Kei! HED 
I Auvcurals, 
| DE 
FI CT FF Ha - 
au AM, 
ANNUENTE SUMMO NUMINE, 
Ex Auctoritate Reverendi admodum Viri, 
D. GULIELMI ROBERTSON, 8. T. P. 
ACADEMIA EDINBURGEN A Praefecti; 
nunc NO 


Ampliſſimi SENATUS ACADEMICI ö conſenſu, 
Et nobiliſſimae FA CULTATIS MEDICA deereto, 


PRO GRAD U DO CTO RI3ꝭ, 


SUMM1SQUE IN” MEDICINA HONORIBUS AC abs of 


* 


RITE ET LEGITIME CONSEQUENDIS; 


Eruditorum examini ſubjicit 
= JOHANNES BARRY; 
e Ke 
socigr. REG. PHYSIC, EDIN. 


SOC, HONOR, 
ET PRAS., AN. 


Nec medici, nec imperatores, nec oratores, quanivis artis prae- 
cepta perceperint, quidguam magnd laude dignum ine 


et exercitatione conſequi peſſunt. ende £ N 
+ {EO 3, J! 7 J 59 


Ad diem 25. Junii, hora locoque ſolitis. WE 5 
4 LIBRA NV 


DI 5 | oa 
Apud BALFOUR et SMELLIE, 
Academiae Typographos. 

Viro eximio . 


MASSEY HUTCHINSON, 


DR MovunT-Masser, | : 
In Praefectura Corcagienſi, 
Armigero; : 


Virtutibus inſignibus, moribuſque ingenuis; 


| Propinquis dilecto; 
Amicis caro ; 
Vicinis accepto: 
. | Propter multa beneficia in illum collata, 
— 
Et amiciſſima accepta monita; 
Hane Diſputationem Medicam Inauguralem, 
Exiguum equidem, 
11 : | Sed ſincerum, 


Animi haud ingrati 
Monumentum, 


D. D. C. 


JOHANNES BARRY. 


Of limbs enormous, but withal unſound, 

Soft, ſwobn, and pale, here lay the Hydropſy; 
VUnwieldy man; with belly monſtrous round, 
Forever fed with watery ſu pply ; 

For {till he drank, and yet he till was dry. 


Tnonsox. Cafe of Indelence, Canto I. 

UM in mentem revocamus, notitiam oeco- 


nomiae animalis prius neceſſariam eſſe, 
quam ad phaenomena, quae morbi exhibent, 
explananda, aliquis aggrediatur, nil mirum ſi 
homines, talis notitiae expertes, in errorem inci- 
derint. Hujus ignorantiae attribuendae ſunt 
hypotheſes vanae, et inutiles, quae medicorum 
ſcriptis ſunt probro, et quae mentem humanam a 
factis eliciendo ſcientiam retardaverunt. Quan- 


tum igitur Harveio immortali debemus, qui in- 


genio feliciſſimo, et attentione indefeſſa, ſan- 


A | guinis 

[8] guinis circuitum tandem comperuit, quod to- 


| 2 . 2 * . 
ll tam, quoad ſcientiam, medicinae faciem muta- 
1 | A 7 4 MP”. . 6 
"1 vit, et vias antea non excogitatas naturae inda- 
148 
Il} gatori monſtravit! Proximi ſunt viri celeber- 
| i 1 rimi, qui Harveii inſiſtentes veſtigiis, ſtructu- 
is! | 
| | 55 ram et uſus vaſorum lymphaticorum detexerunt. 
| ere b : 4 
it Haec notitia aequam, fi non majorem, ac iſta 
Il ſanguinis circuitus, medicinae videtur attulifſe 


* * 


opem. Inter varios quos elucidavit morbos, 

IE 


| | -nullus fortafle plus illuſtratus eſt quam hydrops, 
| de quo in animo eſt hac diſſertatione tractare. 
| Legibus hujus almae academiae obtemperaturo, | 
lt melius viſum eſt morbum ſeligere, cujus phae- 
lj nomena jam facilia explicatu ſunt, quam de 
0 morbis, etiamnum parum intellectis, ſpeculatio- 

nes utique crudas juvenis, quippe cul parva 

fuerit occaſio eas cum factis conferendi, Pro- 

feſſoribus obtrudere. 

Si de omnibus hydropis generibus diſcepta- 

rem, fortaſſe in campum nimis amplum me per- 

ducerent; igitur ad Aſciten in animo eſt me- 


met cohibere, quae a Culleno celeberrimo con- 


cinne et breviter definitur verbis quae ſequuntur. 


— 


DEFINITEIO. 


e Abdominis intumeſcentia tenſa, vix elaſtica, 
5 ſed fluctuoſa. De ſpecie ſola quae Aſciten 
abdominalem audit diſſerere decrevi, propter cau- 


ſam jam dictam: Haec vero ita definitur. 


* Aſcites (abdominalis) cum tumore totius 
* abdominis aequali, et cum fluctuatione ſatis 


& eyidenti.“ 


HISTORIA MOR Bl. 


Aſcites ſaepe morbus idiopathicus eſt, ali- 
quando ſymptomaticus: Febres intermittentes, 


icterus, 

icterus, hepatitis, ſcrophula, ſcorbutus, dyſen- 


teria, et rachitis, ſunt morbi quos plerumque 


ſequitur. Initio morbi, pedes et crura ali- 
quando tument, ſed ſaepius accidit ea non intu- 
meſcere donec morbus jam aliquantum procel- 
ſerit. Tuflis ficca et dyſpnoea non raro princi- 
pio, ſaepe ſub finem, ſeſe oſtendunt: In fitu 
horizontali tuſſis moleſtiſſima eſt, et fomnum 
arcet. Per totum morbi curſum, urget impor- 
tuna ſitis. Cibi appetitus multum imminuitur; 
et aeger borborygmis et flatibus affligitur. Ex 
ipſo initio morbi, urina tam parce excernitur, 
ut nequaquam liquida aſſumpta adaequat: Fit 
craſſior et coloratior, et ſedimentum lateritium 
deponit. Pulſus plerumque frequentior, et de- 
bilior, aliquando tardior naturali, evadit. Cutis 
arida eſt per totum morbi decurſum; et ſudor 
difficillime elicitur. Alvus per totum morbum 
plerumque pertinaciter aſtricta eſt; ſed non de- 


ſunt exempla, ubi diarrhoea ſpontanea diu per- 


ſtitit. Prog reſſu morbi, tumor et ponderis ſenſus 


magis 


DE A8 CIT E. 5 
magis magiſque percipiuntur; quorum ille re- 
gione hypogaſtrica plerumque primo apparet, 
et ſaepe etiam in initio per totum abdomen dif- 
funditur. In omnibus fere aſcitae exemplis, 
aquae fluctuatio clare ſentiri poteſt, ita ut 
aeger ipſe ſitum in lecto mutans eandem haud 
raro percipiat. Ex hoc tempore vires aegri tan- 


tum imminuuntur, ut muſculi difficillime contra- 


hantur. Fit ſomniculoſus, ſed ſomnus non ſo- 
lum miſerum non reficit, ſed etiam fatigat. 
Vultum occupant pallor maximus et aliquando 
lividitas. Omnia ſymptomata nunc in pejus 
ruunt. Languor generalis et ſenſus ponderis 
ingraveſcunt. Aliquando febris hectica, et do- 
lores in regione epigaſtrica acerrimi aegrum 
convellunt. Saepe coma, vel animi deliquium, 


vitae et miſeriis finem imponunt. 


DIAGNOSIS, 


— — 


\ 


unn ir 


DIAGNOSIS. 


Hic morbus tympanitide dignoſcitur ſequenti. 


bus ſignis: In tympanitide nulla fluctuatio per- 


cipienda eſt; integumenta abdominis aequabi- 
liter diſtenta videntur, et abdomen percuſſum 


tympani ſonum emittit. 


Sitis abſentia; urina quantitate naturali red- 


dita; appetitus haud imminutus; mammarum 


tumor, et foetus agitatio, graviditatem ab aſcite 
diſtinguunt. 

Perdifficile eſt hydropes ſaccis incluſos ab hoc 
morbo ſecernere ; ſed fortaſſe hos morbos inter- 
noſcere ſequente modo poſſumus. Cum ſtatus 
corporis cachecticus nullus morbum praeceſ- 


ſerit, et cum tumor et dolor uni loco inſident, 


veriſimile videtur hydropem ſacco includi ; et 


etiam 

etiam cum tumor uniformis et aequalis eva- 
ſerit, fi cibi appetitus haud deficiat z ſi parum 

- augeatur ſitis; ſi corpus non multum emacie- 
tur; ſi foeminis adhuc fluxerint menſes, ratio- 


nem maximam habemus cur hydropem ſacco 


includi ſuſpiciamus. 


CAUSA PROXIMA. 


Si phaenomena morbi accurate perpendamus, 


bene perſpicuum erit, cauſam proximam exha- 


lationem adauctam, vel abſorptionem imminu- 


| tam, vel utraſque ſimul junctas, eſſe. 


CAUSA PR ADISPONENTES 


Sunt omnia quae corpus infirmant. Inter ea 
quae ad hoc efficiendum conferunt, imprimis 


annumerantur ſenectus; ſtatus ſolidorum laxus | 


et 

et debilis quomodocunque inductus; coelum 


frigidum humidum; uſus liquorum ſpirituoſo- 


rum immodicus, qui ſaepe hepar obſtruendo 


nocent. His addenda ſunt, menſes in foeminis 
parum conſtantes; exinanitiones ſeroſae, et ſan- 
guineae; narcoticorum uſus. immodicus, veluti - 


theae, coffeae, quae, cum corpus valde debili- 


tent, huic morbo multum utique favent. De- 
fatigatio jure hic recenſenda eſt; exempla enim 
ab Hippocrate narrantur, ubi homines, poſt lon- 
gum iter fatigati et debilitati, multa aqua hauſ- 
ta, in hydropem inciderunt. Affectus animi 
deprimentes hujus morbi acceſſioni valde amici 


ſunt. Inter has cauſas quoque annumerandi 


ſunt morbi antecedentes, veluti febres intermit- 


tentes, quae plerumque, obſtructis viſceribus 


occaſionem praebendo, corpus huic morbo pro- 
clive faciunt. Dyſenteria quoque et ſcarlatina, 


multique alii, hunc morbum antecedunt. 


Wl 45 CAUSAE 

CAUSAE EXCITANTES. 


Inter cauſas, quae ad hydropem inducendum 
multum pollent, eae quae exhalationem adau- 
gent eminere videntur. Bene compertum ha- 
bemus, omnia corporis cava fluido, ex exhalanti- 
bus effuſo, humectari. Veriſimile eſt exhala: 
tionem hujus fluidi multis modis augeri pofle ; 
ſed cauſae praecipuae exhalantia afficientes ſe- 
quentes ſunt. 

Si ſangufnis reditui per venas occurſum fuerit 

- 
in arterias exhalantes, neceſſe eſt ſanguinem 
majore vi impulſum iri: Hinc exhalatio adau- 
getur, et niſi abſorbentia humorem ſuperfluum 
attollant, dirus ſupervenit hydrops. Attamen, 
fi ſanguis quo minus redeat etiamnum impedia- 
tur, vaſa exhalantia paullatim infirmata, partes 


B ſanguinis 

ſanguinis ſeroſas majore effundent quantitate 


quam quae abſorberi poſſit: Ita in hoc morbo 
inducendo agunt hepatis, ſplenis, vel meſenterii 
obſtructiones. Frigus, corpori calefacto prae- 
ſertim, adhibitum, talem cutis conſtrictionem 
facere poteſt qualis impediat, quo minus halitus 
per cutim rite per ficiatur. Cum res ita ſint, par- 
tem ſanguinis ſuperfluam in cavum aliquod 
effundi, et tumores hydropicos efficere, haud 


abſi mile eſt. 


Cum humores, qui ſolent excerni, ullo modo 
in corpore retineantur, partes ſanguinis aquoſae 


nimis abundabunt. Igitur non ſine gravi cauſa 


dicitur ſecretionem urinae impeditam originem 
” 


hydropi dare. Ad hoc probandum obſervatum 
eſt, iſchuriam renalem ſaepiſſime hydrope ter- 


minari. 


Vitia ventriculum, vel alia Srgana quae ali 


mentorum concoction inſerviunt, habentur in- 


6, ter 

ter hydropis cauſas : Sanguis enim, concoctione 
depravata, quantitate glutinis juſta orbatur, dum 
partes aquoſae ſuperſunt, et uberrime ab exha- 
lantibus effunduntur. 

Haud improbabile videtur, lymphatica diſten- 
tione nimia, quam vis muſculorum vicinorum 
facit, rupta, vel tumores ductum thoracicum pre- 


mentes, aliquando hunc morbum eſſeciſſe. 


Impetus ſanguinis in arteriis auctus occafionem 
aſcitae praebere poteſt Vi externa, veluti contu- 
ſione, ſanguis impetu auctus magna vi intrat 
vaſa exhalantia, quae ſtimulo excitata, fluidi 
ſeroſi magnam vim ejiciunt. Hujuſmodi exem- 
pla in ſcriptis celeb. Monronis et aliorum in- 


veniuntur. 


Hae ſunt cauſae praecipuae quae exhalationem 


adaugent. 
| - _ S * 

Cauſae abſorbentia afſicientes.— Tametſi nullus 


anatomicorum in abſorbentibus fibras muſcula- 


res adhuc detexerit, attamen, quoniam irritabi- 


litatem, qua pollent alii muſculi, poſſidere in- 
veniuntur, nihil vetat, cur credamus ea fibras 
muſculares habere, quippe cum haec vis ſit ſolis 
fibris muſcularibus propria; Hinc concluden- 
dum eſt, ea paralyſi obnoxia eſſe. Cum res Ita 
ſe habeant, fluidum effuſum nequeunt abſorbere, 
et ſic hydropem faciunt : Haud abſimile eſt ab- 
ſorptionem ex hac cauſa non ſolum imminui, ſed 
etiam fiſti poſſe. Abſorbentium paralyſis, vel 
tonus amiſſus, a debilitate generali naſci poteſt. 
Quomodocunque induQta fuerit, cauſam eſſe 


frequentem hydropis nemo inficias ibit. 


Creditum eſt glandulas lymphaticas obſtruc- 
tas haud raro aſciten gignere. Sed dubium eſt, 
an talis obſtructio inter cauſas hujus morbi jure 


annumeretur. Etenim cum rami lymphaticorum 


inter ſe ſaepe communicent, fieri non poteſt, ut 
obſtructio 

bobſtruckio unius vel plurium glandularum mor- 
bum cieat. Praeterea, inciſa cadavera, quibus 
glandulae obſtructae iterum jiterumque in con- 
ſpectum veniunt, nullis comitantibus aſcitae ſig- 


nis, hanc opinionem firmare videntur. 


QUORUNDAM SYMPTOMATUM 
 EXPLICATIO. 


Pedum, et Crurum Tumores.— Hi initio morbi 
ſeſe oſtendentes a leucophlegmatia generali oriri 
videntur ; ſed finem morbi verſus ad aliam cau- 
ſam referri ſolent, ſcilicet ad compreſſionem venae 
cavae vel venarum iliacarum quae ſanguinis re- 
curſui occurrit. Hoc modo, praeſertim cor- 
pore erecto, a graviditate fluidorum inferiores 
extremitates tumidae fiunt. Sanguis enim in- 
feriora petit, et partes ejus ſeroſae in telam cel- 


lularem ſtillant. 


Tuſſis 

Tufſis ficca et Dyſpnoea,—Cum diaphragma, 
quo minus deſcendat, ab aqua impeditur, pul- 
mones ſatis dilatari non poſſunt. Igitur ſanguinis 
libere tranſmiſſioni occurritur ; quod quidem 
dyſpnocam luculenter explicat, Irritatio ita facta 


tuſſim ſiccam excitat, 


Cibi Appetitus Inminutus.— Tonus ventriculi 
adeo neceſſarius eſt ad conſervandum appetitum, 
ut nihil mirum fit, in aſcite, ubi debilitas totum 
corpus pervadit, appetitum male ſe habere. 
Sed veriſimile eſt vim aquae relaxantem in ven- 
triculum ipſum agere, et debilitatem inducere, 

Urina Parca.— Hoc ſymptoma nonnulli auc- 
tores renibus compreſſis attribuendum cenſue- 
runt, et quidem non fine gravi cauſa, quippe 
urinae fluxus, qui poſt abdominis paracenteſin 
locum habet, vix aliter explicabilis eſt. At hoc 
ſymptoma nequaquam huic ſolo aſcribendum 
eſt, quippe cum hydrothoracem comitetur, qua 


nulla 

nulla compreſſio notari poteſt. In pleriſque aſ- 
citae exemplis, me judicante, referendum eſt, 
potius ad affluxum fluidorum abdominis cavum 
verſus adauctum, quo fit ut quantitas juſta non 


deferatur ad renes. 


Pulſus varius.—Initio morbi, cum irritatio 
non fit magna, pulſus regularis tametſi debilis 
eſt ; At morbo provectiore, irritatione, dolori- 
bus, et aliis cauſis, aucta, pulſus frequens et ir- 


regularis micat. 


Cutis arida provenit ab exhalationis per cutim 
defectu, propter humores ad partes internas de- 


rivatos. 


Alvus aſtricta aſcribenda eſt, vel abſentiae 
fluidorum, quae, ut inteſtina functiones ſuas 
rite peragant neceſſaria videntur; vel potius in- 
teſtinorum torpori quĩ facit, ut ſtimulis uſitatis 


parum excitentur. 


Tacici 


16 5 A811 

Turiei pallor a prava aſſimilatione concoctione: 
que, et a debilitate generali, pendet. Sub finem 
morbi haud raro in lividitatem maximam mu- 
tatur, quod ſanguini in capite ſtagnanti impu- 


tandum eſſe puto. | 


Febris Hectica originem habet ab acribus flui- 
dis, quae humores circumfluos ingreſſa, totum 
corpus magnopere irritant, et ita hane febrim 
gignunt. | 

Dolores excruciantes e viſcerum inflammatione 
aliquando naſcuntur, fluidis acridis excitata. 
Sed haud abſimile eſt eos quoque ab integu- 
mentis abdominis aqua nimis diſtentis aliquan- 


do oriri. 
PROGNOSIS. 


Haec quidem valde infauſta eſt, et cautiſſime 
proferenda ; quippe cum fit morbus, cujus ſymp- 


S334 | | tomata 

tomata adeo fallacia ſunt, ut multi, qui jamjam 
ſanitatem attingere videantur, ſpei medici illu— 
ſuri morbo ſubito rapiuntur. Attamen, ft ſymp- 
tomata haud multum inſtent; ſi non admodum 
infringantur vires; ſi nulla adſit obſtructio; ſi 
non multum aquae accumuletur; ſi reſpiratio 
illaeſa maneat, et ſi abſit tuſſis; fi fitis non ur— 
geat importuna; denique, ſi aeger junior ſit, 


tum fauſta augutari licea:, 


E contrario.—Si aeger ſit debilis; ſi appa- 
reant obſtructionis ſigna; fi tullis, dy{pnoea, 
ſitis, et febris male urgeant; fi aeger fit pro- 
vectiore actate ; ſi in abdomine magna vis aquae, 
acris, et putrida, adſit, et cavum, quo contine- 


tur, admodum diltenderit ; ſi remedia quae bu- 
nos effectus edere ſolent incaſſum adhibita fue- 
rint, morbus inſanabilis enunciandus eſt. Do— 


lores ſemper mortem portendunt. 


C METHODUS 

METHODUS MEDENDI 
Tria complectitur conſilia; quorum primum 
eſt cauſas remotas, ſi etiamnum adſint, tollere; 
ſecundum aquam eliminare; tertium corpori 


vigorem reſtituere. 


CONSILIUM PRIMUM. 


Eſt ubi hoc arbitrii medici eſt, cum ab in- 
temperantia, ſocordia, et hujuſmodi aliis, mor- 
bus oriri inveniatur; ſed aliquando, quanquam 
cauſae bene notae ſunt, nihilominus incaſſum 
operam navat medicus ad eas ſuperandas, velut 
cum viſcerum obſtructiones morbum cieant. 
Ex his hepatis obſtructio longe frequentiſſima 


aſcitae cauſa extat. Igitur hanc, cum quoties 


adſit, obſtet, quo minus remedia adhibita, ad 


tollendum 

tollendum morbum polleant, quamprimum tol- 
lere ſumma ope niti oportet. Hydrargyrus hic 
remedium optimum eſt; in pleriſque exemplis 
eum, cum medicamentis evacuantibus uſitatis 
adhibere poſſumus, utpote remedium fit, quod 
actioni eorum non ſolum non adverſatur, ſed 


etiam amicus eſt, 


Tonica adhiberi debent, quae debilitati ob- 
viam eant. Haec excretiones nequaquam im- 
pediunt; verum, fi alternatim cum remedlis eva- 
cuantibus porrigantur, eas quidem augere vi- 


dentur. : 


SECUNDUM CONSILIUM: 


Ad hoc efficiendum, multa remedia in uſu ſunt, 


de quorum praecipuis ordine diſſerere volo. 


Ds 


Cathartica 

-  Cathartica proculdubio optimos ſaepiſſime edi- 
derunt effectus, abſorptionem augendo uſque 
adeo, ut vis liquidi magna, iis aſſumptis, haud raro 
exitum invenerit. Sed ad uſum generalem re- 
media parum apta videntur, cum corpus adeo 
debilitant plerumque, ut morbus, etiam ubi 
ſanari viſus eſt, denuo revertere obſervatus ſit. 
Igitur, quanquam multi, ni nos fallant auctores, 
bis remediis convaluerint, uſum eorum” omit- 
tere optimum videtur, uſque- dum alia medica- 
| menta fruſtra uſurpata ſint. Varia cathartica, 
in aſcitſe medendo, ſunt in uſu, ſcilicet, cathar- 
tica draſlica, veluti gambogia; ſcammonium; 
claterium ; helleborug, quod antiqui multum 
laudarunt; jalappa, quae cum hydrargyro ſimul 
data, melius quam ſola, evenire videtur. Haec 
remedia caute adminiſtranda ſunt, ne ex iis 


temere aſſumptis inflammatio inteſtinorum ex- 


oriatur. 


 Mitiora purgantia ſunt ſales neutrales, prae- 


cipue 

cipue chryſtalli tartari, qui magnis exhibiti do- 
ſibus alvum movent, 

Diuretica—Renes exitum aquae naturalem 
e ROI Igitur hujus generis reme- 
dia plurimum proficiunt. Laudibus praecipue 
efferuntur, quod corpus non adeo debilitant, ac 
alia remedia ad quae, hydrope urgente, decurri 
ſsolet. Hine in eorum uſu fine periculo diu 
perſiſti poteſt; attamen, his conceſſis, eorum 
actio incerta etiam ſapientiſſimis medicis mo- 
leſtiam creavit. Hoc aliquo modo compenſatur 
numero remediorum, quae urinam movent, qui 
fi unum vel alterum fraſtra adhibeatur, poteſt 


alia ſuppeditare. 


Scilla remedium eſt praeſtantiſſimum, et, ut 
alii volunt, totius diureticorum claſſis certiſſi- 
mum. Abſorberi et totum corpus pervadere 
videtur: Particulae quae renes adeunt eos ſti- 
mulando urinam augent. Creditum eſt, hoc 


remedium 

remedium multo plus poſſe, fi ſiccum adhibea- 
tur. Hydrargyrus vim ejus diureticam magno- 
pere intendere videtur. Haud multum refert, 
an hydrargyrus per os an per cutim, in corpus 
introducatur, et ſcilla omni modo uti liceat; ſed 
pilulae, utpote quae vomitum ſegnius excitent, 
anteponendae ſunt. Scilla, hydrargyro ita adju- 
vante, multum a Gregorio celeberrimo lauda- 
tur, qui multa recenſet exempla ejus bonos ef. 
fetus probantia. Cum hydrargyrum et ſcillam 
pro diuretico exhibeamus, priorem oportet tribus 
ante diebus porrigere; vel, ſi urgeat malum, 
hydrargyrum pridie diei quo ſ{cillam adhibemus, 
dare poſſumus. Hinc viſcera irritationem, ab 


his eodem tempore agentibus, effugient. 


Allium Saepiſſime vires diureticas inſignes 
oſtendit; ſed remedia validiora faciunt, ut HATE 


nunc dierum uſurpetur. 


Caniharides.— Ex experimentis DoQoris Car- 
michael 

michael Smith, qui frequenter hoc remedium 
exhibuit, clare patet, famam illi parvam deberi 
ob vires diureticas. Cullenus quoque hoc re- 
medio ſine fructu uſus eſt. Medici, quodam 
falſo principio decepti, ad ejus uſum decurre- 
runt; etenim veſicam urinariam potius quam 


renes ſtimulare videtur. 


Digital. —Hujus remedii diuretici effectus 
ſeriptis Doctoris Withering tam clare confirmati 
ſunt, ut ex quo ejus ſucceſſum in lucem edidit, 
in uſum generalem pervenire incepit. Certil- 
ſime hic multum laudis qua effertur jure me- 
retur. Sed non negandum eſt quoque eam, 
haud ſecus ac alia hujuſce claſſis medicamenta, 
ſaepiſſime ſpem fefelliſſe. Cura multa adhiben- 
da eſt in remedio tam ancipite utendo. Opor- 
tet rationem habere habitus generalis, et virium 
totius corporis, praecipue ventriculi; diri enim 
effectus ab ejus uſu intempeſtivo vel incauto 

proveniſſe dicuntur. Etiam parva quantitate 


nauſcam 

nauſeam et vomitum ſaepe ciet; ſed ex ea in- 
caute aſſumpta, viſionis affectio, vertigo, capitis 
dolor, et hypercatharſis, haud ſemel fluxerunt. 
Pulſus arteriarum, vi et frequentia, ſemper fere 
ab ejus uſu imminuuntur. Ex his colligere 
liceat, eam valde debilibus nequaquam aptum 
eſſe remedium ; et etiam in iis tractandis, quo- 
rum vires integrae videantur, haud parva arte 
et cura opus eſſe. Hoc ſemper in memoriam te- 
nendum eſt, a doſibus parvis incipiendum eſſe, 
quae gradatim tantum augeri poſſunt, quantum 


. I 
aegro conveniat. | A > 


Nicotiana iiſdem premitur difficultatibus ac 
digitalis; vi enim ſedativa corpori noxam alt- 
quando infert: Igitur eadem monita, quae ſu- 
pra de uſu digitalis protuli, hie quoque atten- 

tionem merentur. Fowler teſtatur hocce re- 
medium, in exemplis nonaginta et tribus e 
centum, urinam moviſſe: Urinae ſecretionem 


certius 

certius augere invenietur, ſi prius nauſeam vel 


vomitum cieverit. 


Lactuca viroſa ob vires diureticas, nuper mul- 
ta laude in Germania evecta eſt. Dr Collin, 
medicus Viennenſis, aſſerit, unum, ex hydropicis 


quatuordecim, quibus hoc remedium porrectum 


erat, ſolum inſanatum manſiſſe. In exemplo 


uno, cujus mentionem facit, ut urinae librae 
quatuor et viginti, in ſpatio unius diei excerne- 
rentur, effecit. Haud parum igitur ab illo ex- 
pectandum eſt; ſed, quantum ſciv, medici noſtra- 
tes nulla adhuc inſtituerunt experimenta quae 
ejus bona effecta confirmarent, vel refellerent. 
In doſibus parvis extracti e ſucco expreſſo pa- 


tati exhibetur. 


Sales alkalini diuretici fiunt, magna quantitate 
aſſumpti, ſed in doſibus minoribus exhibiti haud 
multum proſunt. Cur, hoc ita fit explicatio 
Culleni magni, quia rationem quodammodo 


» 

reddit, hic attentionem meretur. Credit ilfe 
ſagax, in exemplis, ubi minores alkali doſes ex- 
hibentur, alkali ſemet cum acido ventriculi af. 
ſociando, ſalem neutralem formare, et ideo ef. 
fectus diureticos amittere; ſed, cum doſes por- 
riguntur majores, partem alkali tantum ſaturari 
poſſe. Hinc, ut ille credit, explanandus eſt uſus 
amarorum cum alkalibus - ſcilicet tantum acidi 
ventriculi abſorbent, quantum prohibeat quo 
minus alkali ex toto faturetur, et quod fit reli- 
quum id ut fluat urina ſacit. Quoniam fales 
alkalini aliquando cathartici ſunt, effectus diu- 
reticos certius praeſtabunt, ſi una cum iis opium, 


quod ne alvum purgent impediat, adhibeamus. 


Chryſtalli tartari ut remedium diureticum 
recte W funt. In magna aquae quanti- 


tate ſolutae plerumque porriguntur, cui multum 
eorum vis diureticae attributum eſt; ſed eti- 
amſi chryſtallos tartari liquatas vi urinam mo- 
| vendi plurimum poſſe, probaverit Home cele- 


berrimus, 


av 


* 


iin ow 


* 


berrimus, minime tamen dubitandum eſt, licet 
quibuſdam aliter viſum fit, quin etiam ſiccae vi 


diuretica haud parum polleant. 


 DIAPHORETICA. 


Haec remedia antiquis aeque ac hodiernis 
maxima in laude fuerunt. Celſus ea valde 
commendat, et varia quibus ſudor cieatur re- 
media recenſet. Dampier narrat, Californiae 
oram nave legentem, hydrope correptum ſemet 
arena, radiis ſolis calente, coopetuiſſe, et poſtea 
ſtragulis accinctum ſudore penitus maduiſſe, et 


ita longe poſt ſanum evaſiſſe. Sed uſui diapho- 


reticorum objici poteſt, cutem poſt eorum actio- 


nem frigori magis ſenſibilem eſſe, et eorum uſum 
debilitatem faepe ſequi: At, liceat quoque ad- 
dere, ea multo certiora diureticis eſſe, ideoque 
in hydrope aliquando 1is anteponenda. Pul- 
vis ipecacuanhae compoſitus (vulgo pulvis Do- 
verl) cum liquore aliquo cardiaco (veluti miſ⸗ 


tura 

tura Gin punch dicta), optimum remedium dia- 


phoreticum eſt. Sed alia in uſu ſunt, veluti 
vinum antimoniale ſolum, vel opio conjunc- 


dan. 


Emetica, —Obſervatio vomitionem ſpontaneam 


aliquando morbum curaſſe, hoc remedium in 


uſum primum fortaſſe vocavit. Attamen, ſi 
hoc etiam concedamus, aeque certum eſt vo- 
mitum ſpontaneum haud ſemel, ut omnia ſymp- 
tomata ingraveſcerent, feciſſe. Igitur, cum re- 
media dubia videantur, non niſi exemplis ubi 
alia fruſtra adhibita, utenda ſunt. Emetica, 
quae in hoc morbo in auxilium arceſſiverunt 
medici, ſunt praeparata ex antimonio; ipecacu- 


anha; turpethum minerale, &c. 


Sialagega.—Horum praecipuum hydrargyrus 
ä eſt; at niſi ſcillae, ut jam dictum eſt, conjunctus, 


raro in aſcite idiopathica uſurpatur, utpote ſti- 


ante vi, qua gaudet, 'debilitatem inducturus. 
Sed, 

Sed, cum morbus a ſchirro -hepatis originem 
ducit, vi deobſtruente optimos edere effectus 


promittit. 


Paracentęſis, de qua lites inter medicos adhue 
permanent, alium aquae praebet exitum. Re- 
medium eſt, quod nullum ſequitur periculum, 


et ex auctoritate Mead celeberrimi aſſerere poſ- 


ſum, eam morbum ex toto curaſſe. Uſus ejus 


praecipue laudatur in aſcite, guae ex obſtructis 


viſceribus originem non duxerit, ubi laborantĩ 


vires adhuc integri, et aetas junior ſint. Rebus 


ita ſeſe habentibus, ſi morbus non ſubactus 
fuerit, ſaltem tempus dabitur ad alia remedia 
experienda. Imprimis quoque utilis eſt, quod, 
cum curatio perfecta haud expectanda ſit, mor- 
bus ab ejus uſu levatur, et aegri vita producitur. 
Si querantur medici, paracenteſin nunquam vo- 
tis reſpondere, ſucceſſus infauſtus, qui molimina 


comitatur, operationi nimis diu dilatae fortaſſe 


attribuendus eſt. Etenim, quin hac facta multi 4 


mn 

in ſanitatem rediverint, vix utique dubitandum 
eſt. 


Sequitur alia quaeſtio, quae medicos multum 
agitavit, ſcilicet, ſintne liquida hydropicis aſſu- 
menda necne : : Me judicante, quicunque ſerip- 

ta Milmanni celeberrimi, et Culleni evolverit, 
is in dubio haerere diu non poterit. Verum, 
cum omnes nunc fere medici non ſolum tutum 
ſed etiam utile eſſe, potum hydropicis adhibere, 


non eſt cur diutioPplura de hac re dicamus. 


CONSILIUM TERTIUM, 


Tonica remedia, diaeta, et exercitatio huic 
conſilio reſpondent, His quoque addendum eft 


balneum frigidum. 


Tonica remedia, velut cortex Peruvianus, cha- 
lybeata, et amara toti corpori, ſed praecipue 


yentriculo, vigorem reſtituunt. 


Diaeta 

Diaeta plena, et corporis exercitatio, ſimiles, 
ſed aliquanto majores, cum remediis jam dictis, 


praeſtant effectus. 


Diaetam concoctu facilem eſſe oportet. Caro 


aſſa, cum pane probe confecto, proderunt. Si- 


mul vinum rubrum, aquae mixtum, pro potu 


communi, fractas renovare vires promittit. 


Navigatio vel geſtatio commodiſſime corpus 
exercitant. Hoc femper in memoria tenendum 
eſt, exercitationem debere eſſe modicam, qualis 


corpus non fatiget; hujuſmodi eſt frictio, quae 


tonum auget, ſanguinis per vaſa cum magna 
tum parva multum incitat, et fluida nimis diu 


iis permanere impedit. 


Balneum frigidum evitandum eſt, donec aeger vi- 
res priſtinas partim recuperaverit. Cum res ira fit, 


ad curationem perficiendam nihil magis pollet. 

